
Tegevuste detailne kirjeldus perioodil 01.01.2026–31.12.2028


[bookmark: _Hlk130813581]Tegevus 2.1. Integreeritud sotsiaal- ja tervishoiuteenuste arendamine

Alategevus 2.1.1. SCIROCCO hindamine

2024. aastal loodi koordinatsioonimudeli rakendamiseks koostöövõrgustik. Koostöövõrgustikku kuuluvad: Politsei- ja Piirivalveamet, Ida-Viru maakonna haiglad, esmatasandi tervisekeskused, perearstid, kiirabi, sotsiaal- ja tervisevaldkonna teenuseosutajad. 2024. aasta alguses hinnati SCIROCCO küpsusmudeliga kõiki Ida-Virumaa kohalikke omavalitsusi (edaspidi KOV) koos koostöövõrgustikuga, et tuvastada valmisolek liikuda piirkonnas parema koordineerituse ja teenuste integreerituse suunas. 2026. aastal toimub kordushindamine, et võrrelda kuidas valmisolek ja olukord on vahepeal muutunud.

Kordushindamise eesmärk on välja selgitada teenuste osutamise senise süsteemi ulatuslikuma integreerimisega kaasnevad mitmetasandilised muudatused. Olemasolevad rollid tuleb ümber mõtestada ja vajaduse korral lisada uusi, tööprotsessid ja tööpraktika võivad vajada kohandamist. Välja tuleb töötada lahendused, mis toetavad nii meeskondadevahelist kui ka meeskondadeülest koostööd ja infovahetust.

	Tegevus
	Tegevuse üldajaraam

	Tegevuse algus- ja lõppkuupäev kirjeldatud perioodil 

	SCIROCCO hindamise hanke ettevalmistamine
	01.01.2025–31.12.2026

	01.09.2026–19.09.2026

	SCIROCCO hindamise tegija leidmine ja lepingu sõlmimine 
	01.01.2025–31.12.2026


	22.09.2026–10.10.2026

	Ida-Virumaa koostöövõrgustiku (sh KOV) hindamine
	01.01.2025–31.12.2026


	13.10.2026–28.11.2026



	Näitaja
	Näitaja nimetus
	Sihttase tegevuskava aastal (2024)
	Sihttase (2026)
	Selgitus 

	Väljundnäitaja 
	SCIROCCO hindamine on tehtud
	1
	2
	Tegevuse tulemusena on kitsaskohad kaardistatud ja lahendused välja töötatud. Muutuste analüüsimiseks tehakse kordushindamine aasta pärast vahehindamist



[bookmark: _Hlk130813639]Alategevus 2.1.2. Piirkondliku paindlikkusega rakendatava inimesekeskse hoolekande- ja tervishoiusüsteemi koordinatsioonimudeli väljatöötamine

2024. aastal töötati välja koordinatsioonimudel, et vähendada kompleksse abivajadusega inimeste ja nende lähedaste koormust asjaajamisel sotsiaal- ja tervishoiuvaldkonnas. Väljatöötatud mudeli eesmärk on pakkuda kompleksse abivajadusega inimestele õigeaegset ja nende vajadustele vastavat abi, toetades seeläbi võimalikult kaua koduses keskkonnas toimetulekut, ning koguda senisest paremini infot sotsiaal- ja tervishoiuteenuste osutamise puuduste (puuduvad teenusekohad, teenuste saamise järjekorrad, regionaalsed erinevused praktikas jne) ja toimiva praktika kohta.

Teenuse kiireks ja kvaliteetseks käivitamiseks kaasati kompetentsikeskusena SA Viljandi Haigla, kes omab vastavat kogemust analoogsete projektide elluviimisel ning on näidanud häid tulemusi oma maakonnas sarnaste teenuste kasutuselevõtu ja paikkondliku võrgustiku käivitamisega. Kompetentsikeskuse ülesanne on aidata Ida-Virumaa Omavalitsuste Liidul (edaspidi IVOL) oma senist kogemust kasutades välja töötada valdkondadeülese koordinatsiooni standard ja teenuse osutamisega seonduv dokumentatsioon, korraldada esmast koolitust terviseteejuhtidele ning pakkuda neile mentorlust ja tuge kogu projekti kestel. Kompetentsikeskuse tegevuste elluviimiseks sõlmis IVOL SA Viljandi Haiglaga koostöölepingu.

Samuti on kompetentsikeskuse ülesanne aidata Ida-Viru maakonna võrgustikke riskirühmade tuvastamisel, tegevus- ja tulemusmõõdikute kasutuselevõtul ning meeskonnatöö arendamisel tervikuna. Nimetatud ülesande täitmiseks sõlmib Sotsiaalministeerium (SoM) SA Viljandi Haiglaga vastava lepingu.

	Tegevus
	Tegevuse üldajaraam
	Tegevuse algus- ja lõppkuupäev kirjeldatud perioodil

	Inimesekeskse hoolekande- ja tervishoiusüsteemi koordinatsioonimudeli kohandamine, arvestades Ida-Virumaa spetsiifikat
	01.01.2023–31.12.2027
	01.01.2026–31.12.2027

	Riskigruppi kuuluvate inimeste tuvastamine (SoM)
	01.01.2023–31.12.2027
	01.01.2026–31.12.2027

	Valdkondadeülese koordinatsiooni rakendamiseks vajaliku dokumentatsiooni täiendamine
	01.01.2023–31.12.2027
	01.01.2026–31.12.2027

	Koordinatsioonimudeli rakendamisega seotud koolitused võrgustikupartneritele
	01.01.2023–31.12.2028
	01.01.2026–31.12.2027



	Näitaja
	Näitaja nimetus
	Sihttase tegevuskava aastatel (2026)
	Sihttase (2028)
	Selgitus

	Väljundnäitaja
	Inimesekeskse hoolekande- ja tervishoiusüsteemi koordinatsioonimudel on välja töötatud ja Ida-Viru maakonna jaoks kohandatud
	1
	1
	Inimesekeskse hoolekande- ja tervishoiusüsteemi koordinatsioonimudel on välja töötatud. Seda on testitud 2025 ja kohandatud 2026–2028, arvestades Ida-Virumaa spetsiifikat.



[bookmark: _Hlk130813727]Alategevus 2.1.3. Hoolduse koordinatsioonimudeli rakendamine Ida-Virumaal

Tulenevalt väljatöötatud mudelist jagati maakond kaheks sotsiaal- ja tervishoiusektori koostööpiirkonnaks – Narva piirkond ja Kohtla-Järve piirkond. Mõlemas piirkonnas on moodustati koostöövõrgustikud, kuhu kuuluvad selle piirkonna KOV-id, aktiivravihaigla ja esmatasandi tervisekeskused. Nende töö edasiseks arendamiseks ja juhtimiseks palgati koordineerimispiirkondade võrgustikujuhid, kelle ülesanne on koostöövõrgustikke laiendada, pidada võrgustiku osaliste andmebaasi (kontaktid ja teenuseinfo), aidata võrgustikul kokku leppida tegevus- ja tulemuseesmärgid, korraldada nende regulaarset seiret, teavitada kogukonda valdkondadeülese koordinatsiooni võimalustest (veebileht ja teavituskampaania) ning kaasata kõiki osapooli valdkondadeülese koordineeritud teenuse osutamise arendamisse ja uute, piirkonnale vajalike võrgustikuteenuste väljatöötamisse.

Valdkondadeülene koordineeritud teenus on piirkonnas esimene oluline võrgustikuteenus, mille rakendamiseks teevad aktiivset koostööd piirkonna KOV-id, perearstiabi osutajad ja haiglavõrgu haiglad. Projekti raames sõlmis IVOL lepingu kahe maakonnas tegutseva riikliku haiglavõrgu haiglaga – SA Ida-Viru Keskhaigla ja SA Narva Haigla. Nimetatud haiglad võtsid tööle terviseteejuhid, kes asusid tööle piirkonna esmatasandi tervisekeskustesse ja haiglavõrgu haiglasse ning nad varustati tarvilike töövahenditega (sh tarkvaraga, mis võimaldab tehtavat tööd dokumenteerida ja kõigil osapooltel tarvilikku meeskonnatööd teha). Esmatasandi tervisekeskustes tööle asunud terviseteejuhtide peamine ülesanne on koostöös perearsti ja tema meeskonnaga ning KOV-i sotsiaaltöötajatega tagada kompleksse abivajadusega inimestele (edaspidi sihtrühm) tugi ja toimetulek kodukeskkonnas. Haiglates tööle asunud terviseteejuhtide peamine ülesanne on toetada sihtrühma liikumisel haiglaravilt kodusele ravile eesmärgiga vältida haiglas viibimist sotsiaalsetel põhjustel ja hoida ära välditavaid rehospitaliseerimisi ning anda abivajavad patsiendid sujuvalt üle esmatasandi spetsialistidele.

Sihtrühmaks on eeskätt eakamad inimesed, kellel on mitu organsüsteemi kroonilist haigust (metaboolne triaad) ja sotsiaalsed probleemid, mille tõttu on toimetulek kodus ilma täiendava toeta raskendatud. Riskirühma leidmiseks kasutatakse abistava infona Tervisekassa andmebaasi, mis võimaldab hinnata inimese haiglasse sattumise riski. See annab võimaluse ka koordineeritud teenuse proaktiivseks osutamiseks.

Koordineeritud teenuse osutamise dokumenteerimiseks ja meeskonnatööks kasutavad haiglad oma infosüsteemi, millele projekti käigus tellitakse lisaarendus (kandenimega JUTT – juhitud tervikteenuse töölaud), mis võimaldab kaasata ka sotsiaalvaldkonda, hinnata abivajadust ja koostada terviseteejuhtidel inimesekeskseid personaalseid plaane, mis sisaldavad nii sotsiaal- kui ka tervisevaldkonna eesmärke, soovitusi, juhiseid ja tegevusi. Vajaliku arenduse hankimiseks sõlmib IVOL haiglatega lepingu ning haiglad ise hangivad tarviliku tarkvara koos nõutavate turvalahendustega. Kompetentsikeskus nõustab IT-arenduse tellimist ja väljatöötamist.

2025. ja 2026. aastal on koordinatsioonimudelit testitud ja täiendatud ning terviseteejuhtide ja võrgustikujuhtide võrgustik on Ida-Virumaal käivitunud. 2027. aasta esimeses pooles korraldatakse terviseteejuhtidele täiendkoolitused uue seadusega kehtestatava terviseteejuhi ametiprofiili alusel, mis annab terviseteejuhtidele selguse nende rolli, õiguste ja kohustuste kohta ning ligipääsu vajalikele andmetele. Ühtlasi töötatakse välja tervishoiu ja sotsiaalvaldkonna koostööorganisatsiooni toimimiseks vajalik dokumentatsioon (sh koostöökorraldust, juhtimist ja osapoolte rolle reguleerivad dokumendid). 2027. aasta lõpuks moodustatakse maakonnas välja töötatud integratsioonimudeli põhjal koostööorganisatsioon, mis koondab piirkonna sotsiaal- ja tervishoiuteenuse osutajad (sh KOV-id, perearstiabi osutajad ja piirkonna haiglad) ühise koostöö- ja rahastamispartneri alla, kellega rahastaja(d) saavad edaspidi sõlmida integreeritud ja võrgustikuteenuste osutamise lepinguid.

Arvestades, et Ida-Virumaal moodustatakse maakonnas välja töötatud integratsioonimudeli põhjal tervishoiu ja sotsiaalvaldkonna koostööorganisatsioon, kohandatakse hoolduskoordinatsiooni teenuse osutamiseks kasutusele võetud infosüsteemi JUTT (juhitud tervikteenuse töölaud) lahendust ka koostööorganisatsiooni toimimise ja osapooltevahelise meeskonnatöö toetamiseks. JUTT on pilvepõhine autentimisega ühilduv platvorm, mis sisaldab digitaalset teavitusvõimalust, heaoluplaani, terviseteejuhi töölauda koos tegevuskavaga ja meeskonnatöö lahendusi.

	Tegevus
	Tegevuse üldajaraam
	Tegevuse algus- ja lõppkuupäev kirjeldatud perioodil

	Valdkondadeülese koordineeritud teenuse rakendamine
	01.01.2023–31.12.2028
	01.01.2026–31.12.2028

	Terviseteejuhtide täiendkoolitused uue ametiprofiili alusel
	01.01.2023–31.12.2028
	01.01.2027–31.12.2028

	Tervishoiu ja sotsiaalvaldkonna koostööorganisatsiooni toimimiseks vajaliku dokumentatsiooni väljatöötamine (IVOL)
	01.01.2023–31.12.2027
	01.01.2027–31.12.2027

	Tervishoiu ja sotsiaalvaldkonna koostööorganisatsiooni moodustamine (IVOL)
	01.01.2023–31.12.2027
	01.07.2027–31.12.2027

	Tervishoiu ja sotsiaalvaldkonna koostööorganisatsiooni meeskonna koolitused
	01.01.2023–31.12.2028
	01.01.2028–31.12.2028



	Näitaja
	Näitaja nimetus
	Sihttase tegevuskava aastatel (2026)
	Sihttase (2028)
	Selgitus

	Väljundnäitaja 
	Valdkondadeülene koordinatsioonimudel on Ida-Viru maakonnas kasutusele võetud
	1
	1
	Valdkondadeülene koordinatsioonimudel on Ida-Viru maakonnas kasutusele võetud. Baasmudel on tehtud, mudelit kohandatakse jooksvalt kui sihtgruppi on vaja laiendada.

	Väljundnäitaja 
	Tervishoiu ja sotsiaalvaldkonna koostööorganisatsioon on maakonnas välja töötatud integratsioonimudeli põhjal moodustatud
	0
	1
	Tervishoiu ja sotsiaalvaldkonna koostööorganisatsioon moodustatakse 2028. aastaks, mille järel jätkub selle tegevuse ja meeskonna arendamine.



[bookmark: _Hlk130813895]Tegevus 2.2. Teadmiste, oskuste ja motivatsiooni suurendamine

[bookmark: _Hlk130813941]Alategevus 2.2.1. Motivatsioonisüsteemi loomine piirkonda tööle tulevatele sotsiaal- ja tervishoiuvaldkonna töötajatele

Tegevuse eesmärk on koostöös partneritega välja töötada sotsiaal- ja tervishoiuvaldkonnas töötavatele spetsialistidele motivatsioonisüsteem (sh töökoha õppe), mis soodustab spetsialisti valima oma töö- ja elukohaks Ida-Viru maakonna. Tegevuse raames korraldatakse turunduskampaaniaid ja motivatsiooniüritusi nii sotsiaal- kui tervisevaldkonnas. Turunduskampaaniate eesmärk on tutvustada maakonna sotsiaal- ja tervisevaldkonna asutusi ning seeläbi meelitada tööle puuduvaid spetsialiste.

Tegevuse raames viiakse ellu sotsiaal- ja tervishoiuvaldkonna turunduskampaania, mille eesmärk on suurendada potentsiaalsete spetsialistide (sh sotsiaalvaldkonna töötajate, arstide, õdede, üliõpilaste ja residentide) teadlikkust piirkonna töö- ja karjäärivõimalustest. Tervishoiuvaldkonna turunduskampaania eesmärk on parandada Ida-Viru Keskhaigla, Narva Haigla ja Ida-Virumaa esmatasandi tervisekeskuste kui tööandjate nähtavust ja mainet ning soodustada spetsialistide Ida-Virumaale tööle ja elama asumist. Sotsiaalvaldkonna turunduskampaania fookuses on meediamaterjalide loomine ning sündmuste ja reklaami korraldamine Ida-Virumaa KOV-ide sotsiaalvaldkonnas tegutsevatele asutustele. Kampaaniad viiakse ellu loovlahenduste (video-, heli- ja visuaalmaterjalid), erinevate meediakanalite (televisioon, raadio, sotsiaalmeedia, trükimeedia, digimeedia, välimeedia) ja sündmuste kaudu, sealhulgas korraldatakse tutvumisväljasõite Ida-Virumaa tervishoiu- ja sotsiaalvaldkonna asutustesse.

	[bookmark: _Hlk152592806]Tegevus
	Tegevuse üldajaraam
	Tegevuse algus- ja lõppkuupäev kirjeldatud perioodil 

	Kitsaskohtade kaardistamine. Teavitustegevused ja valdkonna organisatsioonide kaasamine (nt infopäevad, töölauad, arutelud)
	01.11.2022–28.06.2028
	01.01.2026–28.06.2028

	Sotsiaalvaldkonna turunduskampaania põhimõtete koostamine
	01.11.2022–31.08.2026
	01.03.2026–31.08.2026

	Riigihanke korraldamine sotsiaalvaldkonna turunduskampaania loovlahenduse loomiseks ja elluviimiseks (IVOL)
	01.11.2022–31.10.2026
	01.09.2026–31.10.2026

	Sotsiaalvaldkonna turunduskampaania korraldamine
	01.11.2022–31.07.2027
	01.11.2026–31.07.2027

	Motivatsiooniürituste põhimõtete koostamine ja tegevuste kokkuleppimine koos sotsiaal- ja tervisevaldkonna organisatsioonidega
	01.11.2022–01.12.2027
	01.11.2026–01.12.2027

	Motivatsiooniürituste korraldamine
	01.11.2022–01.12.2027
	01.05.2027–01.12.2027

	Riigihanke korraldamine tervishoiuvaldkonna turunduskampaania loovlahenduse loomiseks ja elluviimiseks (IVOL)
	01.11.2022–01.07.2026
	01.01.2026–01.07.2026

	Tervisevaldkonna turunduskampaania loovlahenduse väljatöötamine ja kinnitamine
	01.11.2022–31.08.2026
	01.07.2026–31.08.2026

	Tervisevaldkonna turunduskampaania elluviimine meediakanalites ning sündmuste, sh üliõpilaste ja residentide väljasõitude korraldamine
	01.11.2022–01.12.2027
	01.09.2026–01.12.2027

	Turunduskampaania tulemuste analüüsi ja kokkuvõtte koostamine
	01.11.2022–31.05.2028
	01.01.2028–31.05.2028



	Näitaja
	Näitaja nimetus
	Sihttase tegevuskava aastal (2026)
	Sihttase (2028)
	Selgitus

	Väljundnäitaja
	Maakonnas on toimunud turunduskampaaniad ja motivatsiooniüritused
	1
	2
	2026. aastal toimub esimene ja 2028 teine.



[bookmark: _Hlk130814565]Alategevus 2.2.2. Sotsiaal- ja tervishoiuvaldkonna uute töötajate üldise kvalifikatsiooni taseme tõstmine ja erioskuste õpetamine spetsialiseerunud spetsialistidele

Tegevuse käigus töötatakse koostöös eri osapooltega välja sotsiaal- ja tervishoiuvaldkonda tööle tulevatele uutele spetsialistidele koolituspakett (sh tööpõhine õpe), mis soodustab spetsialisti valima oma töökohaks Ida-Viru maakonna. Tegevuse sihtrühmaks on sotsiaal- ja tervishoiuvaldkonna töötajad, asjaomased ametnikud KOV-idest, era- ja mittetulundussektorist. Eritähelepanu pööratakse teenustele, mille osutamiseks on Ida-Viru maakonnas keeruline leida kvalifitseeritud töötajaid või töötajaid on puudu.

Toetatakse piirkonda tööle tulevate uute sotsiaal- ja tervishoiuvaldkonna töötajate teadmiste ja oskuste arendamist, et tagada piirkonnas senisest tõhusamalt võimekus osutada teenuseid riskiolukorras olevatele abivajajatele ja parandada teenuste kvaliteeti. Tegevuse raames pakutakse sotsiaal- ja tervishoiuvaldkonda tööle tulevatele spetsialistidele koolitusi ja õpetatakse täiendavaid erioskusi ning võimestatakse piirkonna tervise- ja hoolekandeasutusi, et parandada teenuste kvaliteeti ja leida potentsiaalseid uusi töötajaid.

	[bookmark: _Hlk152592892]Tegevus
	Tegevuse üldajaraam
	Tegevuse algus- ja lõppkuupäev kirjeldatud perioodil 

	Vajalike koolituste kaardistamine
	01.11.2022–31.12.2028
	01.01.2026–31.12.2028

	Koolitusprogrammi kokkupanek
	01.11.2022–31.12.2028
	01.01.2026–31.12.2028

	[bookmark: _Hlk147757124]Koolituste korraldamine
	01.11.2022–31.12.2028
	01.01.2026–31.12.2028



	Näitaja
	Näitaja nimetus
	Sihttase tegevuskava aastal (2026)
	Sihttase (2027)
	Sihttase (2028)
	Selgitus 

	Väljundnäitaja 
	Koolitatud spetsialistide arv
	50
	60
	70
	Koolitused toimuvad igal aastal jooksvalt vastavalt vajadusele (kumulatiivselt).



[bookmark: _Hlk130814754][bookmark: _Hlk153275588]Alategevus 2.2.3. Ida-Virumaa kohalike omavalitsuste olukorral, võimalustel ja vajadustel põhineva jätkusuutliku ning soolist võrdõiguslikkust ja võrdsete võimaluste (sh ligipääsetavuse) edendamist toetava koolitus-, nõustamis- ja tugisüsteemi loomine ja rakendamine

Ida-Virumaa KOV-ide otsustajate ning poliitikakujundajate ja -rakendajate soolise võrdõiguslikkuse ja võrdsete võimaluste edendamise alase võimekuse parandamiseks viiakse 2023–2027 ellu pilootprojekt, mille raames luuakse rätseplahendusel põhinev, Ida-Virumaa KOV-ide olukorda, võimalusi ja vajadusi arvestav ning jätkusuutlik koolitus-, nõustamis- ja tugisüsteem (sh töövahendid ja võrgustik), mis toetab soolise võrdõiguslikkuse ja võrdsete võimaluste (sh ligipääsetavuse) süstemaatilist ja eesmärgistatud edendamist Ida-Virumaa KOV-ides ning seeläbi kohaliku tasandi meetmete ja tegevuste paremat sihitamist ja kvaliteeti, samuti ressursside säästlikumat ja tulemuslikumat kasutamist.

Seoses õiglase üleminekuga eelanalüüsitakse tegevuse raames Ida-Virumaa peamisi soolise võrdõiguslikkuse ja võrdse kohtlemise probleeme, millega KOV-id peavad eelkõige arvestama enda teenuste arendamisel või pakkumisel. Eelanalüüs selgitab välja ka KOV-i otsustajate, poliitikakujundajate ja -rakendajate teadlikkuse, hoiakud, valmisoleku ja ressursid soolise võrdõiguslikkuse ja võrdse kohtlemise edendamiseks.

Koolitatakse Ida-Virumaa kaheksa KOV-i otsustajaid ning poliitikakujundajaid ja -rakendajaid soolise võrdõiguslikkuse ja võrdsete võimaluste edendamise teemal eesmärgiga suurendada nende teadlikkust: 1) soolistel jm tunnustel põhineva ebavõrdsuse ilmingutest, nende põhjustest ja tagajärgedest; 2) võrdsete võimaluste ja soolise võrdõiguslikkuse edendamise, sh soolõime vajalikkusest ja kasust ning 3) KOV-ide rollist ja edendamise kohustusest. Samuti aidatakse koolitustega kaasa soolise võrdõiguslikkuse ja võrdse kohtlemise põhimõtetega arvestamise oskuste parandamisele kohaliku elu korraldamises.

Nõustamistegevuste raames aitavad soolise võrdõiguslikkuse ja võrdsete võimaluste (sh ligipääsetavuse) eksperdid kohaliku tasandi poliitikakujundajatel ja -rakendajatel läbimõeldult, sisuliselt ja süsteemselt edendada soolist võrdõiguslikkust ja võrdseid võimalusi pilootprojekti valitud arengukavade, programmide, meetmete ja õigusaktide eelnõude väljatöötamisel ja rakendamisel.

	Tegevus
	Tegevuse üldajaraam
	Tegevuse algus- ja lõppkuupäev kirjeldatud perioodil

	Olukorra kaardistus (sh KOV-i ja valdkonna organisatsioonide kaasamine) ja eelanalüüsi tegemine
	01.11.2022–31.12.2027
	01.01.2026–31.05.2026

	Koolituste korraldamine KOV-ides
	01.11.2022–31.12.2027
	01.06.2026–01.07.2027

	Nõustamistegevused
	01.11.2022–31.12.2027
	01.01.2026–01.07.2027

	Tugisüsteem
	01.11.2022–31.12.2027
	01.01.2026–01.07.2027



	Näitaja
	Näitaja nimetus
	Sihttase tegevuskava aastal (2026)
	Sihttase (2027)
	Selgitus

	Väljundnäitaja
	Koolitatud spetsialistide arv
	50
	100
	Koolitused toimuvad igal aastal vastavalt vajadusele

	Väljundinäitaja
	Nõustamist saanud KOV projektid
	4
	8
	Nõustamised toimuvad igal aastal vastavalt kokkulepetele



Alategevus 2.2.4. Kogukonnas pakutavate teenuste kvaliteedi parandamine

Tegevusega tagatakse sotsiaal- ja tervishoiuvaldkonnas töötavatele spetsialistidele ligipääs uutele võrgustikukoolitustele ja sekkumistele koos vajalike tööjuhiste, hindamisinstrumentide ja metoodikatega, mis aitab omakorda piirkondlikult ühtlustada abivajajale pakutava toe kvaliteeti. Tegevuse abil pakutakse sotsiaal- ja tervishoiuvaldkonnas töötavatele spetsialistidele koolitusi, õpetatakse täiendavaid erioskusi, et parandada teenuste kvaliteeti. Tegevuse sihtrühmaks on sotsiaal- ja tervishoiuvaldkonna töötajad.

	Tegevus
	Tegevuse üldajaraam
	Tegevuse algus- ja lõppkuupäev kirjeldatud perioodil 

	Vajalike koolituste kaardistamine
	01.11.2022–31.12.2028
	01.01.2026–31.01.2028

	Koolitusprogrammi kokkupanek
	01.11.2022–31.12.2028
	01.01.2026–31.12.2028

	Koolituste korraldaja leidmine ja lepingu sõlmimine
	01.11.2022–31.12.2028
	01.01.2026–31.12.2028

	Koolituste korraldamine
	01.11.2022–31.12.2028
	01.01.2026–31.12.2028



	Näitaja
	Näitaja nimetus
	Sihttase tegevuskava aastal (2026)
	Sihttase (2027)
	Sihttase (2028)
	Selgitus 

	Väljundnäitaja 
	Koolitatud spetsialistide arv
	1500
	2000
	2500
	Koolitused toimuvad igal aastal vastaval vajadusele. Sihttaset raporteeritakse kumulatiivselt.



[bookmark: _Hlk130814858]Tegevus 2.3. Innovatsiooni- ja tugiteenuste arendamine

Innovatsiooni- ja tugiteenuste arendamiseks korraldatakse avatud taotlusvoor, mille raames saavad toetust kõik Ida-Virumaa KOV-id, kes täidavad toetuse andmise tingimused, ilma omavahel konkureerimata, et arendada ja pakkuda Ida-Virumaal sotsiaal- ja tervishoiuteenuseid ning parandada poliitikakujundamise kvaliteeti. See tähendab nii uudsete lahenduste väljatöötamist ja testimist kui ka uute tehnoloogiate, platvormide jms rakendamist (nt innovatsiooniprogrammi algatamine ja elluviimine uudsete lahenduste, koostöövormide ja teenuste arendamise projektide ellukutsumiseks, teadus- ja arendustegevuse toetamiseks ja rahastamiseks) sotsiaal- ja tervishoiuvaldkonnas.

Eesmärk on luua ja arendada sotsiaal- ja tervishoiuvaldkonnas uuenduslikke lahendusi ning suurendada KOV-ide võimekust sotsiaalteenuste arendamisel, et tagada teenuste parem kvaliteet ja kättesaadavus.

[bookmark: _Hlk188203529]KOV-ile antakse sihitatud toetust innovaatiliste lahenduste rakendamiseks täisealiste hoolekandeteenuste pakkumisel, sealhulgas teenuste osutamisega seotud personalikulude või mobiilsete lahenduste pakkumisega seotud kulude katmiseks.

Toetatakse uuenduslike lahenduste väljatöötamist ja kasutuselevõttu, mis:
1) arendavad täisealiste tervishoiu- ja sotsiaalteenuseid kohalikul tasandil;
2) suurendavad KOV-ide võimekust teenuste arendamisel ja pakkumisel;
3) parandavad teenuste kvaliteeti ja kättesaadavust;
4) arvestavad täisealiste abivajadust eri eluetappides.

Projekti tegevuste elluviimise periood kuni 24 kuud (kuid mitte pikemalt kui 30.09.2028 a.) ning see algab toetuslepingu sõlmimisest või lepingus nimetatud hilisemast ajast.

Taotleja

KOV-ile antakse sihitatud toetust, mis võimaldab testida ja välja arendada valdkondadeülest koordinatsiooni toetavaid innovatiivseid sekkumisi, mis aitavad vanemaealiste puhul vähendada koduses keskkonnas kukkumise riski (nt heaolumeistri teenus). Ennetavate meetmete rakendamine aitab vähendada põlevkivisektorist vabanenud omastehooldajate hoolduskoormust, tagades neile kindlustunde lähedase turvalisuse suhtes ning võimaldades neil naasta tööturule täiskoormusega.

Sekkumiste all mõeldakse teenuseid kombinatsioonis nõustamise ja abivahenditega (sh infotehnoloogilised abivahendid). Sekkumiste mõju tuleb hinnata eel- ja järelhindamisega. Sekkumiste aruanne peab sisaldama sekkumiste mõju analüüsi.
 
Projekti tegevuste elluviimise periood on kuni 24 kuud (kuid mitte pikkemalt kui 30.09.2028 a.) ning see algab toetuslepingu sõlmimisest või lepingus nimetatud hilisemast ajast, aga hiljemalt kaks kuud pärast lepingu sõlmimist.

Sekkumised, mis aitavad vähendada vanemaealiste koduses keskkonnas kukkumise riski

Taotlejaks saab olla KOV, mis vastab järgmistele tingimustele:
1. KOV-i eelarves on kinnitatud vahendid uuenduslike tegevuste rahastamiseks tegevuse toimumise aastal või volikogu on esitanud sellekohase kinnituskirja.
2. KOV-i eelarvestrateegias on kinnitatud vahendid innovaatiliste sotsiaalteenuste jätkusuutlikuks pakkumiseks.
3. KOV on läbinud avaliku sektori innovatsiooni-, koosloome- või kaasamisprotsesside konsultatsiooni või koolituse ning esitab selle kohta IVOLile tõendi.

Märkus: koosloome põhimõte on keskne uuenduslike teenuste loomisel, kuna see tagab klientide ja teiste oluliste osapoolte otsese osaluse teenuste arendamise protsessis, võimaldades luua paremini vajadustele vastavaid teenuseid.

Toetatavad tegevused 

Koduteenuse arendusega ja heaolumeistri teenusega toetatakse vajalike abivahendite soetamist, et tagada teenuse jätkusuutlik ja kvaliteetne osutamine. Toetus peaks võimaldama minimaalselt järgmiste elementide katmist: abivajaduse hindamiseks ja teenuse osutamiseks vajalike abivahendite (sh infotehnoloogiliste abivahendite) soetamine, abivahendite paigaldamine ja kasutuselevõtu juhendamine ning nende hoolduse ja korrashoiu tagamine. Samuti võib toetus sisaldada abivahendite kasutamiseks vajaliku väljaõppe ja nõustamise korraldamist nii teenuseosutajatele kui abivajajatele.

Abikõlblikud kulud

Abikõlblikud kulud on sekkumise väljatöötamise ja teenuse osutamisega seotud kulud, sealhulgas infotehnoloogilised abivahendid, tööjõukulud, ekspertide kaasamise kulud, ruumidega seotud kulud, seminari- ja koolituskulud, transpordikulud, info- ja kommunikatsioonitehnoloogia kulud, avaliku kommunikatsiooni kulud, administreerimise kulud.

Maksimaalne toetus taotluse kohta on 50 000 eurot.

Taotlusvoor

Toimub üks jooksev taotlusvoor, mis avatakse ühe kuu jooksul pärast TAT  lisa „Tegevuste detailne kirjeldus perioodil 01.01.2026–31.12.2028“ allkirjastamist.

Taotlusvooru eelarve on 350 000 eurot.

Taotluste menetlemine ja lepingute sõlmimine 

1. IVOL teavitab taotlemise võimalusest veebilehel vähemalt viis kalendripäeva enne taotlemise algust. IVOL: https://ivol.ee/uhiskondlikku-muutust-toetavate-sotsiaal-ja-tervishoiuteenuste-arendamine-ida-virumaal.

2. Taotlemine on avatud kuni vahendite ammendumiseni.

3. KOV esitab toetuse saamiseks IVOLile digitaalselt allkirjastatud taotluse e-posti aadressil ivol@ivol.ee märksõnaga „Eakate kodukeskkonnas kukkumise ennetamine”. Taotluse kättesaamise kohta saadetakse kinnitus taotluses märgitud e-posti aadressil. Koos taotlusega esitatakse tegevuste eelarve, eelarve seletuskiri ja tõendid tingimuste täitmise kohta.

4. Taotluse menetlemise aeg on 30 tööpäeva taotluse IVOLile esitamisest arvates.

5. IVOL kontrollib, kas toetuse andmise tingimused on täidetud.

6. Toetus määratakse, kui toetuse andmise tingimused on täidetud.

7. Kui toetuse andmise tingimused on täidetud ja taotlus vastab tingimustele, kinnitab IVOLi juhatus nimekirja määratud toetuste kohta koos saajate nimekirjaga.

8. IVOL sõlmib toetuse määramisel KOV-iga toetuse kasutamise lepingu (edaspidi leping). Täpsemad abikõlblikkuse ning toetuse kasutamise ja väljamaksmise tingimused sätestatakse lepingus.

9. IVOL edastab lepingu KOV-ile allkirjastamiseks. Kui KOV ei allkirjasta lepingut kümne tööpäeva jooksul selle kättesaamisest arvates, loetakse, et KOV on toetusest loobunud.

